Document ID: 32011R0881
Publication Date: 2011-09-02

Title and Content:
IZVEDBENA UREDBA KOMISIJE (EU) št. 881/2011
z dne 2. septembra 2011
o spremembi Uredbe (ES) št. 1137/2007 v zvezi s sestavo dodatka, tj. pripravka Bacillus subtilis DSM 17299 (imetnik dovoljenja družba Chr. Hansen A/S), in njegovi uporabi v krmi, ki vsebuje mravljično kislino
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Z Uredbo Komisijo (ES) št. 1137/2007 (2) je bila za deset let odobrena uporaba pripravka Bacillus subtilis DSM 17299, ki spada v kategorijo dodatkov „zootehnični dodatki“, za piščance za pitanje.
(2)
V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev za pridobitev dovoljenja za Bacillus subtilis DSM 17299, zato da se lahko spremeni sestava dodatka s povečanjem najmanjše dovoljene koncentracije in odobri njegova uporaba za krmo, ki vsebuje mravljično kislino, za piščance za pitanje. Zahtevku so bili priloženi ustrezni podporni podatki. Komisija je zahtevek poslala na Evropsko agencijo za varnost hrane (v nadaljevanju: Agencija).
(3)
Agencija je v svojem mnenju z dne 15. marca 2011 navedla, da je malo verjetno, da bi povečanje najmanjše dovoljenje koncentracije z 1,6 × 109 na 1,6 × 1010 CFU/g povzročilo nova tveganja. Zaključila je tudi, da je spremenjena sestava združljiva z mravljično kislino. Potrdila je tudi poročilo o analitski metodi krmnega dodatka v krmi, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
(4)
Pogoji iz člena 5 Uredbe (ES) št. 1831/2003 so izpolnjeni.
(5)
Uredbo (ES) št. 1137/2007 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (ES) št. 1137/2007 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. septembra 2011

Classification:
Level 1 Topics: 100160
100157
100149
100147
100156
Level 2 Topics: 100269
100259
100215
100250
100196
Level 3 Topics: 13
1277
3810
6052
1268
All Topics: 1224
5055
5451
6052
6569